पाएं अपने शहर की ताज़ा ख़बरें और फ्री ई-पेपरडाउनलोड करें
मोहाली । मोहाली पुलिस की ओर से कार चोर गिरोह से 15 लग्जरी कारों को पंजाब के विभिन्न हिस्सों से बरामद किया गया है। कार चोर गिरोह को पकडऩे को लेकर बुधवार को एसएसपी मोहाली गुरप्रीत सिंह भुल्लर की ओर से पीसीए में आयोजित प्रेसवार्ता के दौरान इसका खुलासा किया गया। पंजाब, दिल्ली सहित विभिन्न स्थानों की नंबर प्लेट लगी कारों को पुलिस ने विभिन्न स्थानों से बरामद किया है। इन कारों का मूल्य करीब 1 करोड़ 25 लाख रुपए से अधिक है।
एसएसपी मोहाली गुरप्रीत सिंह भुल्लर ने बताया कि एसपी डिटेक्टिव बलविंदर सिंह और सीआईए इंचार्ज इंस्पेक्टर गुरचरण सिंह की निगरानी में सीआईए स्टाफ एएसआई हरमिंदर सिंह समेत पुलिस पार्टी फेज 3बी1 में 27 जून 2013 को मौजूद थे तो उन्हें मुखबिर ने जानकारी दी कि जगशीर सिंह उर्फ शीरा निवासी बाघापुराना जिला मोगा, गुरविंदर सिंह उर्फ लक्की निवासी लाल सिंह रोड जिला मोगा, जगदीप सिंह जग्गी निवासी फिरोजपुर, सुखचैन सिंह उर्फ सुक्खा निवासी मोगा अलग अलग स्थानों से लग्जरी कारों को चोरी करके अपने साथियों के सहयोग से आगे बेचने का काम करते है। पुलिस पार्टी को यह भी सूचना मिली की इस चोर गिरोह को जगशीर सिंह ऑपरेट कर रहा है जो आजकल फेज 11 में रू का हुआ है। इसी आधार पर हरमिंदर सिंह ने मटौर थाना में मामला दर्ज कर इसकी तफ्तीश शुरू की। मामले की जांच के दौरान जगशीर सिंह को गिरफ्तार किया गया। उन्होंने बताया कि प्रारंभिक पूछताछ में गिरफ्तार आरोपी ने बताया कि वह पहले बसों को ठेके पर लेकर चलाया करता था इसके बाद ये कारों को चुराने का काम करने लगे।
एसएसपी ने बताया कि जगशीर सिंह पहले भी कई मामलों में जेल की हवा खा चुका है। एसएसपी के मुताबिक पुलिस की ओर से आरोपियों के दो और साथियों को पकडऩे के लिए कार्रवाई की जा रही है। इसी गिरोह से चोरी की गई और कारों के बारे जानकारी ली जा रही है और यह भी पता लगाया जा रहा है कि इन कारों में से मोहाली से चोरी की गई कितनी कारें है।
सीआईए स्टाफ की ओर से पकड़े गए आरोपियों के नाम इस प्रकार है।
1. जगशीर सिंह शीरा (27) निवासी थाना बाघापुराना जिला मोगा।
2. अमृतपाल सिंह उर्फ गोल्डी (21)निवासी सदर कोटकपुरा, इस पर वाहन चोरी व लूट के करीब 35 मुकद्दमे चल रहे है।
3.मगर सिंह (42) निवासी मोगा, इस पर वाहन चोरी के अलावा एनडीपीएस एक्ट के तहत हुई रिकवरी के 4 मामले चल रहे है।
4. पवन कुमार(21) निवासी कैंट रोड, फरीदकोट। यह दोषी वाहन चोरी के मामलों में संगरूर व बठिंडा की जेलों में बंद रह चुका है।इस पर मोहाली, लुधियाना व जालंधर के थानों में वाहन चोरी के मामले चल रहे है जिसमें से कई में यह भगौड़ा है।
5. सतीश कुमार(24)निवासी मुक्तसर। यह दोषी चंडीगढ़ व हिमाचल प्रदेश में कई मामलों में भगौड़ा है।
6.राजबीर सिंह(19) निवासी गांव माया वाली जिला फरीदकोट। यह जगशीर सिंह का खास है और इस पर एनडीपीए एक्ट के तहत कई मामले चल रहे है।
पुलिस की ओर से आरोपियों की निशानदेही पर बरामद की गई कारों का विवरण इस प्रकार है।
1.सफारी- 6
2.स्कार्पियों -2
3.इंडिगो -4
3.बर्ना -1
4.इनोवा-1
5.इंडिका-1
गाडिय़ों को चमका कर दिखाया गया।
एसएसपी मोहाली की ओर से जिन कारों को प्रेस के सामने दिखाया जाना था उन कारों को पहले वज्रा से निकले पानी के फव्वारों से पूरी तरह से नहलाया गया। पूरी तरह मिट्टी से सराबोर इन कारों को पानी से धोने के बाद एसएसपी की ओर से प्रेस को दिखाई गई।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva bho_Deva bho_Deva hin_Deva hin_Deva awa_Deva hin_Deva hin_Deva awa_Deva kas_Deva bho_Deva mag_Deva kas_Deva awa_Deva hin_Deva hin_Deva zho_Hant eng_Latn